# Kampreaktioner 2015 forår

# Åbyhøj-Tjørring  14.06.15 Resultat: 2-0 Hvad er din umiddelbare reaktion på opgøret? - Jeg kan ikke berette så meget, da jeg selv har måtte stå over de sidste 2 kampe med en skade. Så har ikke set opgøret. Men selvfølgelig aldrig fedt med et nederlag. Men når det så er sagt, så havde Aabyhøj ALT at spille for inden kampen, hvorimod det var anderledes for os. Vi er rendt ind i en masse skader, og desværre nogle meget slemme af slagsen. Kaptajn, Kasper ”Biddeh” Thim den seneste med et knæ revet helt i stykker. Så vi stillede til kamp i Aabyhøj med en meget ung og uerfaren trup, og de klarede det eftersigende rigtigt fint. Så det er bestemt positivt. Det er kampe som denne der giver noget, da det kræver en stærk mentalitet at levere en god indsats med den afslutning vi har haft på sæsonen. ****Hvad lykkedes I med i kampen - og hvad lykkedes I ikke med?**** - Eftersigende, på nær de første 20-25 min, spiller drengene en rigtig fin kamp. Alle gav alt de havde, og så kan man ikke forlange mere. Nogen gange møder man bare en bedre modstander på dagen. Oplægget til kampen var at alle skulle stemple ind, og give den alt. Og det gjorde de. ****Hvilke ord vil du sætte på modstanderen efter kampen?**** - Ikke så meget om kampen. Men vil selvfølgelig ønske Aabyhøj stort tillykke med oprykningen til DS. De har leveret et imponerende ”comeback”, med sejre de sidste 5 kampe. Hatten af for det.

# Tjørring-Esbjerg  06.06.15 Resultat: 0-3 Hvad blev resultatet og hvilken kamp blev det? - 0-3 hjemme mod Esbjerg. Efter en god start, med os i ternede første 20-25 min. Derefter æder EFB sig ind i kampen, og scorer 2 inden halvleg. Derefter var det cruise control for dem resten af kampen. Vi mistede lidt troen på det, og absolut fortjent sejr til EFB. Udfra opgøret, hvilket modstander var det så stod overfor? - De så sløve ud de første 25, men overtager derefter. Et hold med flere profiler. Er der nogle spillere som du vil fremhæve efter kampen? - Jonas Sørensen gjorde som han plejer. Altid stabil. Dyhrberg arbejdede upåklageligt. Men vi manglede generelt lige den sidste vilje.

# Hedensted-Tjørring  29.05.15 Resultat: 2-2 Målscore(r): Jacob Rahbek og Mads Berg

**Hvad blev resultatet, og hvad blev det for en kamp?  
- Vi spiller 2-2 i Hedensted. Vi var til kampen stadig uden mange stamspillere, og vi havde noget at bevise efter det store nederlag i Aarhus. De første 20-25 minutter er Hedensteds. De presser os og skaber gode muligheder, og de kommer også på 1-0. Derfra begynder vi at slippe tøjlerne, og jeg synes, resten af kampen er med os i teten. Vi udligner kort inde i 2. Halvleg, og vi var meget tæt på flere gange, bl.a et hovedstød på overliggeren og en friløber. Vi scorer igen 10 minutter før tid på et drop af deres keeper. Desværre udligner Hedensted i 88. minut. Ærgerligt, for klart en kamp vi skulle have vundet. Dog havde de også gode muligheder, men vi brænder nogle kæmpe chancer, som vi skal scorer på.**

**Hvordan vil du beskrive modstanderen?  
- Gode på bolden med en masse løb omkring deres angriber. De slog dog også en del lange bolde efter dybden. De var gode i starten, men vi får bedre og bedre fat. Vil lige rose Hedensted for en klasse bane og et hyggeligt stadion. Det er sgu lækkert at spille under sådanne forhold.**

**Hvad tager I med videre fra opgøret?  
- Kæmpe ros til hele holdet. Vi spiller  den sidste time det bedste i år, og får os kombineret flot og skabt gode chancer. Vi beviser, ikke mindst overfor os selv, at vi ikke er blevet dårligere fodboldspillere efter en periode med modgang. Alle knoklede røven ud af bukserne, og der blevet taget ansvar hele vejen rundt. Lækkert at se.**

# Aarhus Fremad-Tjørring  25.05.15 Resultat: 7-0 Målscore(r):  Hvad blev resultatet af jeres pinsekamp og hvad blev det for en kamp? - Kæmpe røvfuld i Aarhus Fremad. Vi taber 7-0.. Det var ikke meget kamp vi fik givet vores modstander. Selvom vi brænder et par friløbere ved 1-0, så får vi ikke stået imod på noget tidspunkt. Vi manglede til kampen mange af vores centrale spillere, så vi var fysisk overmatchet i dag. Samtidig var os få rutinerede til kampen ikke en god nok støtte til de unge i dagens kamp. Overraskede modstanderens styrke dig? - Nej. Der er en måned tilbage af sæsonen. Hvad håber du at I får ud af de sidste kampe? - Løbet er lidt kørt for os, og skaderne hagler ind. Så vi giver den alt hvad vi har, og vores dygtige unge spillere får chancen.

# Vildbjerg-Tjørring  20.05.15 Resultat: 3-1 Målscore(r): Thomas Thim

**Hatting/Torsted-Tjørring 17.05.15  
Resultat: 2-1**

**Tjørring-Sædding/Guldager 13.05.15  
Resultat: 1-2  
Målscore(r): Simon Møller**

# Tjørring-Åbyhøj  09.05.15 Resultat: 3-0 Målscore(r): Andreas Dyhrberg, Lasse Pedersen og Kenneth Lund Kampens spiller: Lasse Pedersen

**Hvad blev resultatet, og hvordan ser du kampen?  
- 3-0 sejr over Aabyhøj, i en kamp vi har styr på fra start til slut. Vi holder dem på et minimum af afslutninger, og kun på to dødbolde blev de farlige. Samtidig har vi selv mulighederne for et par mål mere. Vi sad på dem fysisk kampen igennem, og det var de ikke vilde med.**

**Hvilken type modstander stod I overfor?  
- jeg havde forventet mere af dem, og det var nok ikke deres bedste kamp. Dog mener jeg også, vi har en stor andel i dette. De har en god angriber, som ikke fik meget at arbejde med.**

**Er der nogle spillere, du vil fremhæve efter opgøret  
- Lasse P bliver kampens spiller - fortjent. Løber solen sort og krydrer indsatsen med et flot mål. Vil også fremhæve vores maskine af en angriber, Kenneth Lund, for at beskæftige en hel bagkæde i 90 min, selvom det blev til nogle brændte chancer. Vores debuterende målmand Morten gjorde det også rigtig godt. Men en solid præstation af alle mand.**

# Esbjerg-Tjørring  02.05.15 Resultat: 3-1 Målscore(r): Thomas Thim Kampens spiller: Bo Lægsgaard         Hvad blev resultatet og hvilken kamp blev det? - Vi taber 3-1 i Esbjerg. Vi kommer foran efter 3 min på et langskud fra Thomas Thim. Resten af halvlegen er vi helt væk, og Esbjerg sidder på alt og presser os langt tilbage. Vi tør ikke rigtig spille fodbold, og smider bolden væk med det samme vi får den. Vi er heldige med at komme til pausen med 1-1. - Anden halvleg er meget bedre. Synes faktisk med os i teten meget af tiden, og vi får bedre styr på deres mange løb i dybden. Vi får dog ikke helt forvaltet de muligheder vi har til både Thim og Lund, og vi har masser af dødbolde. Esbjerg scorer sejrsmålet 5 min før tid. Hatten af, supermål. Chipper den elegant over vores store keeper fra spids vinkel. Vi satser, og Esbjerg scorer i overtiden da vi er for passive. Set over hele kampen, måske fortjent nok - men vi ville gerne have haft mere ud af vores anden halvleg, hvor vi havde mulighederne. Udfra opgøret, hvilket modstander var det så stod overfor? - De kom ud med maximalt pres over hele banen, og var langt bedre end os i første halvleg. Tommy Løvenkrands skabte meget for dem, og var en vigtig figur. Defensivt til at tale med.  Hvis du skal give en analyse af jeres sæsonstart efter kampen. På hvilke områder er I så lykkedes og hvor mangler der fortsat lidt? -Som også nævnt i optakten til kampen, så har vi fået klarhed over hvad vi skal levere for at være med. Vi lykkedes godt når vi fysisk får os sat igennem over hele linjen. Men vi mangler stadigvæk at være mere stabile. Så vi mangler lidt på alle parametre lige nu, så vi har noget at arbejde med. Det er nu vi skal vise hvad vi er lavet af.

# Tjørring-Hedensted  25.04.15 Resultat: 1-1 Målscore(r): Kenneth Lund Kampens spiller: Daniel Saemala   Hvad er din reaktion på jeres kamp og hvad endte den? - 1-1 hjemme mod Hedensted. Vi spiller en meget skidt første halvleg, og Hedensted får alt for meget plads, og alt for let spil. Heldigvis kommer vi til pause med 0-0. Anden halvleg synes jeg vi sidder på, og vi hænger bedre sammen. Vi begynder at få muligheder, specielt brænder jeg selv en kæmpe. Hedensted scorer så på et dobbelt-afrettet frispark, tyve min før tid. Vi presser på, og får en masse dødbolde, hvorved vi også scorer med 10 min igen. Vi spiller i overtal til sidst, og går efter sejren - men uden held. Hvilken type modstander stod I overfor? - Et godt hold når de får plads - og det gjorde de. Da vi får justeret i anden halvleg synes jeg vi har styr på dem. Hvis vi havde spillet første halvleg, som vi spillede anden - så tror jeg vi havde haft 3 point. Men vi må ikke være fraværende i 35-45 min. Så 1-1 er vel fair nok. Er der nogle spillere som du vil fremhæve efter kampen? - Vores lille Tank på kanten, Saemala spillede en fin kamp. Han fik vist, at man ved at bruge røven til at holde folk væk, kan komme forbi hver gang. Også godt at se Kenneth Lund komme på tavlen igen.

# Tjørring-Aarhus Fremad  18.04.15 Resultat: 1-2 Målscore(r): Kenneth Lund Kampens spiller: Jonas Sørensen En ny kamp er overstået. Hvordan ser du kampen? - Vi taber 1-2 hjemme til Aarhus Fremad. Det blev en første halvleg med Fremad på bolden, og os på kontraen. Netop i kontraspillet havde vi vel kampens største mulighed, men desværre manglede skarpheden. De scorer et ærgerligt mål inden pausen, som vi skal afværge.  - Anden halvleg kommer vi mere på bolden, og får også lagt et tryk på dem. Dog scorer de efter en dødbold, lidt heldigt. Jeg synes også at vi kommer i nogle situationer/positioner som vi burde have fået mere ud af. Vi får reduceret 15 min før tid, og prøver at få presset alt frem. Desværre uden held. Generelt en god fodboldkamp, hvor det var marginaler i afslutningerne der gjorde udslaget - og dem havde Fremad desværre. Hvilken type modstander stod I overfor? - Et bundrutineret mandskab, der ved hvordan fodbold skal spilles. Det bedste hold vi har mødt endnu. En god blanding af dygtige boldspillere, fysik og hurtighed. De kommer til at spille med helt fremme. Hvad tager I med jer videre fra opgøret? - At vi igen igen, arbejder stenhårdt. Vi holder dem på et minimum af chancer man kan forvente af et hold som dem, og de scorer på 2 tilfældigheder, som vi skal afværge. At vi fysisk var ovenpå den sidste del af kampen. Vi tabte til et skarpere hold på dagen, men vi gjorde generelt mange ting rigtige. Set på hele runden, hvad betyder resultaterne så ifht. jeres muligheder i foråret? - Alle slår alle. Det bliver lige så tæt som forudset !

# Tjørring-Vildbjerg  11.04.15 Resultat: 2-0 Målscore(r): Thomas Thim og Lasse Pedersen Kampens spiller: Michael Holk                      Hvad blev resultatet, og hvad blev det for en kamp? - Fortjent sejr på 2-0 over Vildbjerg SF. En kamp jeg synes vi har under kontrol fra start til slut. Vi scorer 2 hurtige mål midt i første halvleg, og det var som om det slukkede gejsten hos gæsterne. De er vel kun rigtig farlige en enkelt gang, hvor de rammer overliggeren, og Keller tager sig af riposten.  - Så vi er rigtig tilfredse i Tjørring efter kampen. Vi ville dog gerne have vundet lidt større, vi manglede den sidste skarphed i de mange overtalssituationer på deres backs. Det kunne vi have fået mere ud af. Men flot præstation hele vejen rundt. Hvad var det for en modstander, I stod overfor? - Et såret dyr. Vi snakkede om inden kampen, at et hurtigt mål ville punktere dem - og det gjorde det. Der manglede de virkelig Bo Thomsen på banen til at hive dem op. De skal nok komme til at få point - uden tvivl. Men der skal mere til end i lørdags. Hvilke positive elementer tager I med fra kampen? - At vi har det fysiske overtag kampen igennem. At vi holder nullet for anden kamp i træk, og giver minimalt væk. At vi arbejder stenhårdt over hele linien. Alle mand byder ind, og så er vi svære at slå. Vores debutant Michael Holk blev fortjent kampens spiller, efter en bundsolid præstation på Højre Back. Personligt glæder jeg mig til at modtage den iskolde Faxe fra Dennis Juelsgaard - tak for kampen, hehe. På hvilke parametre kan I forbedre jer? - Vi kunne i højere grad have kørt bolden mere rundt, og holdt roen. Der var masser af plads. Men samtidig var der piv åbent til vores kanter, så det prøvede vi at udnytte.

# Tjørring-Hatting Torsted  06.04.15 Resultat: 1-0 Målscore(r): Andreas Dyhrberg Kampens spiller: Simon Rindom Sædding/Guldager-Tjørring  02.04.15 Resultat: 5-1 Målscore(r): Kenneth Spring Kampens spiller: Kenneth Lund Hvad er din reaktion på jeres påskeprogram og hvad endte kampen/kampene? - Vi fik en røvfuld i Sædding/Guldager på 5-1. Vi spiller mildest talt en elendig kamp, og får på intet tidspunkt fat i noget som helst. Vi vinder ingen nærkampe, vores presspil var en by i Rusland, og vi holdt gavebod i forsvaret. Vi kommer ellers foran, men ikke engang det fik os i gang. Sædding/Guldager vinder fuldt fortjent. De spillede sgu godt, og ville det simpelthen mere end os. Men også en billig baggrund, for vi var godt nok elendige. Vi taber kampen da vores anfører får det tyndeste gule kort, hvorefter de scorer på dødbolden efter, og så falder vi sammen. Ikke godt nok. Det er fair nok at have en dårlig kamp, men så må vi arbejde os ud af det – og det gjorde vi ikke. - Mandag aften fik vi mulighed for at revanchere blamagen i Sædding, da vi fik besøg af Hatting/Torsted. Vi hiver en 1-0 sejr hjem. Første halvleg var dog igen en sløv omgang, og vi kom slet ikke i gang. Hatting havde meget godt spil, og sad på det de første 30 min, før vi fik arbejdet os ind i kampen. Heldigvis fik vi afværget det helt store chancer. Dog havde de et frispark/indlæg på overliggeren. Anden halvleg får vi mere vildskab i spillet, og begynder at ramme hinanden bedre. Uden at blive sprudlende offensivt, har vi alligevel et par chancer inden vi kommer foran, hvor den ene nok burde have været dømt inde. Heldigvis dukker Andreas Dyhrberg op på bagerste stolpe efter et indlæg, og sparker den i kassen. Vi holder egentlig Hatting fra chancer hele anden halvleg, og det blev først farligt da de begyndte at pumpe bolde frem de sidste minutter. Dejlig sejr, og god anden halvleg. Set udfra opgøret/opgørene, hvilke modstander(e) mødte I så? - Sædding/Guldager var rigtig gode, og spillede noget god fodbold. De var langt bedre end os på dagen. De har en masse speed i deres offensiv, som flere gange gjorde rigtig ondt på os, og de var os fysisk overlegne over hele banen. Dog må vi aldrig falde sammen på den måde, og tabe 5-1. Det ligner os ikke at være i gavehumør på den måde. - Hatting/Torsted spillede som vi forventede. Fysik på toppen, og bevægelig folk på midten og kanterne. Synes vi havde godt styr på dem, i hvert fald i anden halveg. Har kampen(e) givet flere spørgsmål end svar, når vi ser videre på forårets kampe? - Sædding/Guldager kampen satte flere spørgsmålstegn. Heldigvis fik vi svaret godt igen, ved at hive 3 vigtige point mod Hatting/Torsted efter en god holdindsats.

# Tjørring-Viby  (træningskamp) 21.03.15 Resultat: 1-0 Hvad blev resultatet, og hvad blev det for en kamp? - Vi vinder 1-0 over Viby’s DS mandskab. Jeg var desværre forhindret i at deltage i kampen, så har kun sparsom information. Som det har været hidtil i alle træningskampen, så spillede vinden endnu en stor rolle, og gjorde det svært at spille. Men har fået fortalt at vi forvaltede den svære vind bedre end Viby, og fik lukket godt af for deres offensive kræfter. Hvad var det for en modstander, I stod overfor? - Hørte at de havde flere gode profiler, men også at de manglede det sidste i deres spil for at blive rigtig farlige. Hvilke positive elementer tager I med videre fra kampen? - Det giver lidt til selvtilliden af slå et DS mandskab. Eller det håber jeg da det gør.  Samtidig er det positivt at vi igen holder nullet bagude. Der var blevet flyttet lidt rundt på folk op til kampen i lørdags, så der var flere der spillede nye positioner. Så også positivt at se, at det ikke gør alverden, når nye folk tager over på nye pladser. Gutterne fortsætter også med at lægge en solid arbejdsindsats for dagen. Der bliver arbejdet stenhårdt alle 90 min. Det er en fornøjelse.  Hvor, mod hvem og hvornår spiller I næste træningskamp? - Ikast FS med vores gamle kriger, Casper Johnsen i spidsen. Tirsdag aften kl. 19.00 i Tjørring. Og sidste træningskamp i denne ombæring er lørdag mod Fuglebakken KFUM - også i Tjørring.

# Tjørring-Brabrand  (træningskamp) 14.03.15 Resultat: 0-1 Hvad blev resultatet, og hvad blev det for en kamp? - Vi taber 1-0 til Brabrand DS mandskab. De var gode på bolden i første halvleg, og fik kørt os rundt i perioder. De får scoret et tilfældigt mål, da vi ikke får clearet et indlæg. I anden halvleg kommer vi bedre med, og står bedre på banen. Vi holder dem fra chancer, og med lidt mere dygtighed burde vi have scoret en enkelt, på en af de få chancer vi havde. Men generelt en ok kamp for os.  Hvad var det for en modstander, I stod overfor? - De var gode på banen, med mange gode tekniske spillere, især på midten. De får dog ikke omsat spillet til helt store chancer. Men som forventet et rigtig godt hold. Hvilke positive elementer tager I med videre fra kampen? - At vi møder et hold der presser i alle aspekter af spillet. Vi fik testet vores organisation, da vi virkelig blev sat på prøve. Og vi kan stadig, og skal stadig blive bedre. Især med bolden. Vi fil set at vi skal være rigtig skarpe når vi møder hold af denne kaliber. Men synes vi får løst opgaven fint. Hvor, mod hvem og hvornår spiller I næste træningskamp? - Mod Viby DS næste lørdag i Tjørring.

# Tjørring-Tarm IF (træningskamp) 07.03.15 Resultat: 1-1 Tjørring IF-spiller, Jakob Rahbek, ser her tilbage på den seneste træningskamp: Hvad blev resultatet, og hvad blev det for en kamp?  - Vi spillede 1-1 mod Tarm i endnu en blæsevejrskamp. En dårlig kamp, hvor spillet bare meget præg af den hårde blæst. Så kønt var det ikke. Målene var dog også en flugter udefra til os, og så scorer vi et selvmål efter en dødbold. - Vi håber snart vejrguderne får stoppet for blæsten, eller at der bliver plantet en bøgeskov rundt om banen for at give læ. 3/4 træningskampe spillet i stiv kuling - ikke optimalt. Hvad var det for en modstander, I stod overfor? - De har deres forcer i det offensive, og de har masser af fart på de 4 forreste. Ellers arbejder de hårdt for hinanden. Defensivt til at tale med. Hvilke positive elementer tager I med videre i opstarten? - Vi får os i 2 halvleg i modvinden spillet os frem til flere store chancer, som dog alle bliver brændt desværre. Men positivt vi kommer frem til dem. Samtidig holder vi vel Tarm fra chancer kampen igennem. Hvor, mod hvem og hvornår spiller I næste træningskamp? - Lørdag hjemme mod Brabrand (DS).

# Tjørring-Aulum (træningskamp) 28.02.15 Resultat: 4-0 Hvad blev resultatet, og hvad blev det for en kamp? - Vi vandt 4-0 over Aulum, efter 3-0 ved pausen. Kampen bar præg af stærkt blæst på langs af banen - hvilket gjorde det svært for begge hold. Vi er ikke helt klar det første kvarters tid, og Aulum får held med deres aggressive pres. Derfra tager vi over, og laver 3 hurtige mål. Resten af kampen er under kontrol, og vi får scoret til 4-0 med 10 min igen ca. Hvad var det for en modstander, I stod overfor? - Et hold med nogle hurtige gutter i offensiven. De vil gerne presse højt, og fange bolden højt på banen. Men når man fik sig spillet forbi presset kom de i problemer, og defensivt så de ikke alt for stærke ud. Dig måtte de skifte begge midterforsvarer i første halvleg, hvilket nok har gjort en del. Hvilke positive elementer tager I med videre i opstarten? - Vi fik i perioder spillet noget fint pasningsspil med få berøringer. Og vi var farlige når vi fik vores kontraer. Dog er der stadigvæk mange ting der skal forbedres til de næste kampe. Rart at se Lennart Spring med et hattrick i øvrigt.

# Tjørring-Herning Fremad (træningskamp) 21.02.15 Resultat: 0-0